Norvég geológusok a híres Szószék-szikla összeomlásától tartanak | Érdekes Világ
Norvég geológusok attól tartanak, hogy összeomolhat az ország egyik legnépszerűbb természeti látványossága, a Preikestolen, vagyis a Szószék-szikla. A Norvégia délnyugati részén, Stavanger városától nem messze található Preikestolen 604 méterrel magasodik a gyönyörű Lysefjord (Fény fjord) fölé. A lenyűgöző fjord közel 40 kilométer hosszú, s több száz méter magas gránitsziklák szegélyezik, a Szószék-szikla tetejéről pedig fantasztikus kilátás tárul a környékre. Ez a csodálatos látvány évente több százezer embert vonz a helyszínre.
Fotó: Wikimedia Commons/Stefan Krause
Fotó: Wikimedia Commons/Aconcagua
A turisták kedvenc “kilátója” azonban a Norvég Geológiai Szolgálat szerint veszélyben van, ugyanis a sziklán lévő félméteres repedés, mely még 1930-ban keletkezett, rövid időn belül 3 millimétert tágult. Mindez azért aggasztó mert az utóbbi két évtizedben a csavarokkal megerősített repedés egy millimétert sem változott, most pedig hirtelen, rövid idő leforgása alatt továbbhasadt. A szakemberek attól tartanak, hogy a szikla esetleges összeomlása áradást is okozhat. A geológia intézet munkatársai így további méréseket, illetve részletes vizsgálatokat végeznek, hogy meghatározzák a szikla stabilitását.
Fotó: Wikimedia Commons/Svein-Magne Tunli
Fotó: Wikimedia Commons/Svein-Magne Tunli – tunliweb.no
Fotó: flickr/Leo-setä
Fotó: Wikimedia Commons/Carlitos0802
Fotó: Wikimedia Commons/Andreas Tille